Source: https://podnikam.webnoviny.sk/danove-priznanie-za-rok-2017-odpocet-danovej-straty-z-minulych-rokov/
Timestamp: 2018-04-23 23:02:50+00:00
Document Index: 1283273

Matched Legal Cases: ['§ 6', '§ 6', '§ 6', '§ 30', '§ 52', '§ 6']

Daňové priznanie za rok 2017 – odpočet daňovej straty z minulých rokov | Podnikam.sk '); document.write(''); }
21. marca 2018 Zdroj Podnikam.sk Tlačiť
V nasledujúcom článku si na príklade vysvetlíme odpočet daňovej straty v daňovom priznaní za rok 2017 podnikateľa (fyzickej osoby), ktorý dosiahol za rok 2017 niekoľko druhov príjmov a uplatňuje si daňové straty alebo ich časti z predchádzajúcich zdaňovacích období.
Príjmy, z ktorých sa môže vykázať daňová strata
− len z tzv. „aktívnych príjmov“, ktorými sú príjmy:
príjmy z podnikania (§ 6 ods. 1 zákona o dani z príjmov),
príjmy z inej samostatnej zárobkovej činnosti (§ 6 ods. 2 zákona o dani z príjmov)
Príjmy, z ktorých sa nemôže vykázať daňová strata
príjmy z použitia diela a použitia umeleckého výkonu.
Kto môže vykázať daňovú stratu
− len podnikateľ, ktorý uplatňuje preukázateľné výdavky na základe:
vedeného účtovníctva (jednoduchého alebo podvojného) alebo
daňovej evidencie podľa § 6 ods. 11 zákona o dani z príjmov.
Kto nemôže vykázať daňovú stratu
− daňovník, ktorý uplatňuje tzv. paušálne výdavky.
Ako postupovať pri odpočítaní daňovej straty za roky 2014, 2015 a 2016
postupuje sa podľa § 30 zákona o dani z príjmov
daňovú stratu možno odpočítať počas najviac štyroch po sebe nasledujúcich zdaňovacích období vo výške ¼ ročne, a to počnúc zdaňovacím obdobím bezprostredne nasledujúcim po zdaňovacom období, za ktoré bola strata vykázaná,
daňová strata sa odpočítava od základu dane daňovníka,
ak je zdaňovacie obdobie daňovníka kratšie ako jeden rok, môže si uplatniť celý ročný odpočet daňovej straty,
ku dňu vyhlásenia konkurzu alebo vstupu do likvidácie nárok na odpočet daňovej straty zaniká.
Odpočet neuplatnených daňových strát za roky 2010 až 2013
podľa § 52za ods. 4 zákona o dani z príjmov
súčet neuplatnených daňových strát za roky 2010 až 2013 si daňovník môže uplatniť rovnomerne počas štyroch bezprostredne po sebe nasledujúcich zdaňovacích období, t. j. za roky 2014 až 2017, pričom čo súčtu neuplatnených daňových strát možno zahrnúť aj neuplatnenú stratu z príjmov z prenájmu nehnuteľností, ktorá bola vykázaná za roky 2010 a 2011,
daňová strata sa odpočíta rovnomerne, t. j. za každý rok ¼,
za zdaňovacie obdobie 2017 si môže daňovník uplatniť ¼ zo sumy neuplatnených daňových strát za uvedené roky, maximálne však do sumy vykázaného čiastkového základu dane z príjmov,
daňová strata sa odpočíta len z aktívnych príjmov, t. j. z čiastkového základu dane z príjmov z podnikania alebo z inej samostatnej zárobkovej činnosti (§ 6 ods. 1 a 2 zákona o dani z príjmov).
V prémiovej časti obsahu nájdete praktický príklad, ako aj vzor vyplneného daňového priznania
daňová strataDaňové priznania 2016odpočet daňovej stratyPrémiový obsah
Transferové oceňovanie v roku 2018